पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के डुमरी बाजार में एक महिला को पति, सास सहित परिवार के अन्य लोगों पर बिजली का करंट सटाकर हत्या कर देने की एफआईआर दर्ज हुई है। घटना सोमवार की बताई जा रही है। घटना में शामिल दो महिलाओं को पुलिस ने गिरफ्तार किया है। मृत महिला आभा देवी 22 वर्ष के पिता गोपालपुर थाना क्षेत्र के बकुलहर मठ गांव निवासी लक्ष्मण पड़ित ने अपनी पुत्री को बिजली की करंट सटाकर हत्या कर देने का आरोप अपने दमाद अजय पंड़ित, सास मंजू देवी, संजय पंडित, शिव देवी पर लगाया है। एक आवेदन योगापट्टी थाना को दिया है। आवेदन में उसने बताया है कि उसकी पुत्री आभा देवी की शादी 2017 में डुमरी गांव निवासी अजय पड़ित से हुई थी।
दो आरोपियों को किया गिरफ्तार
शादी के दो वर्ष बाद से दमाद सहित परिवार के अन्य लोग दहेज में बाइक की मांग करने लगे। मेरी आर्थिक स्थिति खराब होने के कारण मैं बाइक नहीं दे सका। उसके बदले में मैंने गिफ्ट के तौर पर एक भैंस दे दिया। भैंस लेने के कुछ दिन बाद से पुनः वे लोग बाइक की मांग करने लगे । मैं उनके मांग को पूरा करने में असमर्थ रहा। इससे नाराज उसके पति व ससुराल वालों ने सोमवार को बिजली के करंट से सटाकर उसकी हत्या कर दी । साक्ष्य छुपाने के लिए उसका अंतिम संस्कार कर दिया। घटना की जानकारी मेरे दामाद ने फोन पर दी और कहा कि आपकी पुत्री की मौत करंट से हो गई है । पुत्री के गांव डुमरी गया तो पता चला कि पुत्री की हत्या करंट सटाकर कर दी गई है। थानाध्यक्ष अमित कुमार ने बताया कि सास मंजू देवी व शिव देवी को गिरफ्तार कर न्यायिक हिरासत के लिए जेल भेज दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn